11/11/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

Resolución de 25 de outubro de 2010, da Dirección Xeral de Industria, Enerxía e Minas, pola que se outorga a GAS GALICIA SDG, S. A. a autorización administrativa e se aproba a addenda I ao proxecto de execución de instalacións da rede de distribución de Gas Natural en Ribeira (A Coruña). Examinado o expediente instruído a instancias da empresa Gas Galicia SDG, S. A., con enderezo para efectos de notificacións en r/Lisboa, Edificio Área Central, Local 31 - HIJ, 15707 - Santiago de Compostela (A Coruña), resultan os seguintes ANTECEDENTES DE FEITO Primeiro. –Por resolución de 28 de xaneiro de 2008, da Dirección Xeral de Industria, Enerxía e Minas, outorgouse a Gas Galicia SDG, S. A. a autorización administrativa previa da rede de distribución de gas natural no termo municipal de Ribeira (A Coruña), sendo publicada no DOG de 22 de febreiro de 2008 e no BOP de 16 de febreiro de 2008. Segundo. –Por resolución de 10 de xullo de 2009, da Dirección Xeral de Industria, Enerxía e Minas, aprobouse o proxecto de execución de instalacións da rede de distribución de gas natural en Ribeira (A Coruña), promovido pola empresa Gas Galicia SDG, S. A. Terceiro. –Por resolución de 10 de xullo de 2010, da Dirección Xeral de Industria, Enerxía e Minas, outorgouse a Gas Galicia SDG, S. A. a autorización administrativa previa da Planta Satélite de Gas Natural Licuado (GNL) para a subministración á rede de distribución de gas natural do termo municipal de Ribeira (A Coruña), e se aprobou o seu proxecto de execución. Cuarto. –0 10 de xuño de 2010 Gas Galicia SDG, S. A. presentou a solicitude de autorización e aprobación da addenda I ao citado proxecto de execución de instalacións da rede de distribución de gas natural en Ribeira (A Coruña). As instalacións obxecto desta addenda proxéctanse en tubaxe de polietileno, con diámetros de 160 e 110 mm e dentro dun rango de presión 2 < MOP ≤ 5 bar. As novas redes amplían en 15.268 metros a canalización de gas natural no termo municipal de Ribeira. O seu orzamento ascende á cantidde de seiscentos oitenta e dous mil trescentos noventa e cinco euros con nove céntimos (682.395,09 €). Quinto. –Por resolución de 18 de xuño de 2010, da Dirección Xeral de Industria, Enerxía e Minas, someteuse a información pública a solicitude de autorización administrativa e aprobación da addenda I ao proxecto de execucion de instalacións da rede de distribución de gas natural en Ribeira (A Coruña), que se publicou no DOG de 26 de agosto de 2010, no BOP de 8 de xullo de 2010, e nos xornais La Voz de Galicia e Diario de Arousa de 26 de agosto de 2010. Dita resolución tamén estivo exposta ao público no taboleiro de anuncios do concello de Ribeira durante o prazo de vinte días. Durante o período de información pública non se presentaron alegacións. Sexto. –0 8 de xullo de 2010 o Departamento Territorial de A Coruña da Consellería de Economía e Industria (en adiante, Departamento Territorial) informou favorablemente dita addenda. FUNDAMENTOS DE DEREITO Primeiro. –A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real decreto 2563/1982, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, de 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, de 11 de xuño, polo que se establece a estrutura orgánica da Consellería de Economía e Industria, en relación coa Lei 34/1998, de 7 de outubro, do sector de hidrocarburos, e co Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural. Segundo. –0 citado proxecto cumpre coas esixencias regulamentarias fixadas no Real decreto 919/2006, de 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro. –No expediente instruído ao efecto cumpríronse os trámites regulamentarios. Vistos os preceptos legais citados e os demais de pertinente e xeral aplicación, esta Dirección Xeral, RESOLVE – Outorgar á empresa GAS GALICIA SDG, S. A. a autorización administrativa e aprobar a addenda I ao proxecto de execución de instalacións da rede de distribución de gas natural en Ribeira (A Coruña), de acordo coas seguintes condicións: Primeira. –Gas Galicia SDG, S. A. constituirá no prazo de dous meses, a contar dende o momento do outorgamento da autorización, unha fianza por valor de 13.647,90 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73, apartado 4° da Lei 34/1998, de 7 de outubro, e no artigo 82 do Real decreto 1434/2002, de 27 de decembro. Dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3° do Decreto 1775/1967, de 22 de xullo, e será devolta unha vez se formalice a acta de posta en marcha das instalacións. Segunda. –As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real decreto 1434/2002, de 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira. –O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta. –As instalacións que se autorizan realizaranse de acordo coas especificacións e planos que figuran no proxecto presentado pola empresa, subscrito polo enxeñeiro industrial Alfonso Vázquez Varela (colexiado n° 1.130) e visado polo Colexio Oficial de Enxeñeiros Industrias de Galicia con rexistro n° 240/10 e data de 19 de abril de 2010. Quinta. –Unha vez construídas as instalacións autorizadas, Gas Galicia SDG, S. A. deberá presentar a solicitude de posta en marcha ante o Departamento Territorial, quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, o Departamento Territorial solicitará á empresa distribuidora os ensaios e probas oportunas, así como o certificado de dirección e remate de obra, asinado por técnico competente e visado polo colexio oficial correspondente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta. –Gas Galicia SDG, S. A. deberá iniciar a subministración de gas no prazo dun mes, contado a partir da data na que o Departamento Territorial formalice a acta de posta en marcha. Sétima. –A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarios para realizar as instalacións aprobadas. Oitava. –A Administración resérvase o dereito a deixar sen efecto a presente autorización por calquera das causas sinaladas no artigo 34, apartado 1.°, do Decreto 1775/1967, de 22 de xullo, por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non pon fin á vía administrativa, poderá interporse, no seu caso, recurso de alzada ante o conselleiro de Economía e Industria, no prazo dun mes a partir do día seguinte á súa notificación. O director xeral de Industria, Enerxía e Minas Asdo.: Ángel Bernardo Tahoces